Lolland-Falsters Stifts-Tidende, 1811-06-28
(Af Kbhavns Skilderie.) Placat, hvorved kundgiøres Beløbet for den sidste halve Deel af Aaret 1811 af den Forhøielse, som i Forhold til Kornpriserne er anordnet i den ved Forordningen af 1ste October 1802 paabudne Afgivt af Besiddelse, Nytte og Brug af Jorder og Tiender i Kongeriget Danmark. Vi Frederik den Sjette, af Guds Naade, Konge til Danmark og Norge, &c. &c., Gjøre vitterligt: Ved fra næstkommende 1ste Julii 1811 at ophæve de ved Forordningen af 21de October 1803, 6te Junii 1806, 8de April 1808 og 4de September. 1809 paabudne Forhøielser i den ved Forordningen af 1ste October 1802 paabudne aarlige Afgivt af Besiddelse, Nytte og Brug af Jorder og Tiender i Vort Rige Danmark, have Vi ved en Forordning af Dags Dato derimod bestemt, at en Forhøielse efter et vist Korn Qvantum i Forhold til Landepriser skal for Eftertiden hvert Aar blive paabuden i fornævnte Afgivt. Vi ville derfor herved have kundgjort denne Forhøielses Beløb for den sidste halve Deel af indeværende Aar, og derhos allernaadigst anordne det Forhold, hvori Jordbrugere og Eiere med hinanden bør tage Deel i Forhøielsens Udredelse med Hensyn til den Byrde, enhver af dem hidtil har paaligget ved Udredelsen af samtlige ved ovenmeldte Forordning af Dags Dato deels ophævede og deels forandrede og indskrænkede Paabudde. Thi byde og befale Vi herved, som følger, for bemeldte Vort Rige Danmark. 1. For den sidste halve Deel af indeværende Aar 1811 skal den ved Forordningen af 1ste October 1802 paabudne Jord-Afgivt være forhøiet med 11 1/2 Gange og den ved samme Forordning paabudne Tiende Afgivt med 7 Gange saa meget, som dens oprindelige Beløb for et halvt Aar, saa at altsaa det oprindelige Beløb af Jord Afgivten for samme Tid erlægges i alt 12 1/2 og af Tiende Afgivten i alt 8 Gange. 2. Naar Hovedgaards= eller dermed ved Forordningen af 1ste October 1802 i lige Klasse sat Jord for nærværende Tid er bortforpagtet paa et Aar eller længere Tid, bør, saafremt Forpagtnings-Contracten ikke medfører anden Bestemmelse, Forpagteren saaledes tage Deel i Forhøielsens Udredelse, at af de 11 1/2 Gange, hvormed Jord Afgivtens oprindelige Beløb er forhøiet, falde de 4 1/2 Gange ham allene til Last, og at han for de øvrige 7 Ganges Forhøielse svarer i alt for ovenmeldte halve Aar 21 sk. pr. Tønde Land, da Eieren derimod udreder Resten, af Forhøielsen. 3. Naar Jord, hvad enten samme er Hovedgaards- eller Bonde eller anden dermed i Klasse sat Jord er overdragen til Eiendom eller i Arvefæste imod aarlig Afgivt, som enten ganske eller tildeels ydes i Korn eller andre Natural Producter eller Tjenester, tager Afgivteieren, og, naar Jord er overdragen i simpelt Fæste, Eieren, uagtet denne Forhøielses større Beløb, dog ikkun Deel i dens Udredelse med det samme Beløb i det Hele, hvormed han hidtil har været pligtig at deeltage i de ved Forordningerne af 21de October 1803, 6te Junii 1806. 8de April 1808 og 4de September 1809 paabudne og nu fra næstkommende 1ste Julii ophævede Forhøielses-Afgivter, hvorimod Brugerne udreede de øvrige 4. Er Jord overdragen til Eiendom eller i Arvefæste imod aarlig Afgivt, som er bestemt til en fast og uforanderlig Pengebetaling, da skal Afgivtseieren være fritagen for at udrede, og Besidderen saaledes ikke være berettiget til af ham at fordre godtgjort nogen Deel af Forhøielsen. Tiende Afgivten undtages fra Forhøielsen i det Tilfælde, at Tienden er afhandlet for bestandigen til Yderne imod en fast og uforanderlig aarlig Pengebetaling. 6. J øvrigt forholdes, i Henseende til Forhøielsen saavel i Jord, som i Tiende Afgivten, paa lige Maade, som efter Forordningen af 1ste October 1802 i Henseende til den oprindelige, ikke ophævede Afgivt selv, forsaavidt ikke herved anderledes er anordnet. 7. Vort Land Bornholm bevilge Vi allernaadigst saadan Moderation, at Jord- og Tiende Afgivten skal, der paa Landet for den sidste halve Deel af indeværende Aar ikkun være forhøiet med 4 Gange saa meget, som Afgivtens oprindelige Beløb sammesteds for et halv Aar udgiør, saa at dette for samme Tid erlægges paa Bornholm i alt ikkun 5 Gange. Og forholdes for Resten i Henseende til ForhøielsesAfgivten der paa Landet efter de i foregaaende 55. 3. 4, 5 og 6 fastsatte Bestemmelser. Hvorefter de Vedkommende sig allerunderdanigst have at rette. Givet i Vor Kongelige Residentsstad Kjøbenhavn, den 6te Junii 1811. Frederik R.